Nafarroako Parlamentuko Mahaiak, 2022ko martxoaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako gaurkotasun handiko galdera, jakiteko krisiaren egoera honen irtenbideak beherapen fiskal orokorra beharko ote lukeen.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko martxoaren 21ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagastik, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakari María Chivite Navascuések Osoko Bilkuran ahoz erantzun dezan:

Hilabeteetan zehar pairatzen ari ginen energia-krisia areagotu egin da Ukrainako gerrarekin, alarma sozial handia eta shock garrantzitsua eraginez etxebizitza askotako jarduera ekonomikoari et aurrekontuei begira.

Testuinguru horretan, Gobernuak uste al du salbuespenezko egoera horren irtenbideak beherapen fiskal orokorra beharko lukeela?

Iruñean, 2022ko martxoaren 21ean

Foru parlamentaria: Laura Aznal Sagasti